פרשת וישב

1. וַיֵּ֣שֶׁב יַעֲקֹ֔ב בְּאֶ֖רֶץ מְגוּרֵ֣י אָבִ֑יו בְּאֶ֖רֶץ כְּנָֽעַן:

* האם נוכל לדמיין ולתאר את יעקב והנלווים אליו לפי הכתוב בפסוק?

בפרט אחרי ה"ויצא יעקב" וה" וישלח "...

* איך נראית ההתיישבות הזו?
* מה מרגיש יעקב, ראובן, בלהה, יוסף, .... כל אחד מיושבי השלחן יכול לבחור דמות ולדבר בשמה.
* אפשר לגלות בפסוק שתי מצוות הכרוכות בהתיישבות הזו. מהן?

לסיום אפשר לשחק אחד ממשחקי הכסאות. למשל זה:

יושבים במעגל על כסאות, עם כסא אחד ריק נוסף במעגל.

כל משתתף מקבל מספר ך מ-1 ומעלה.

מתחילים: מי שיושב מימין לכסא הריק – עובר אליו, ואומר: "אני". הבא, שעכשיו הכסא הריק נמצא מימינו, עובר אל הכסא שהתפנה וממשיך: "יושב". כך הלאה, אחד עובר לכסא שמתפנה וממשיך את המשפט: "על", "כסא", "וקורא", "למספר..." (מספר כלשהו(. מי שאמרו את המספר שלו קם מהכסא שלו ורץ לכסא הריק! ומיד ממשיכים, לכיוון הכסא שהתפנה.

בדרכים הבאות נפסלים ויוצאים מהמשחק: אם לא שמים לב ומתמהמהים עם לקום ולעבור כסא \ אומרים מילה לא נכונה \ אומרים את אותו מספר שאמרו בפעם הקודמת \ אומרים מספר של מישהו שכבר יצא מהמשחק. מי שנפסל, נשאר לשבת על הכסא שלו, ופשוט מפסיק לעבור כסאות.

מבלבל... וכיף מאוד.

ולסכם בסבב: איך הרגשת כשהיה לך כסא והצלחת להתיישב? ולהיפך...